സൂപ്പര്ഹീറോയിന്: റോബോടിക്സ് ടീമിലെ പത്ത് അഫ്ഗാനി പെണ്കുട്ടികളെ രാജ്യം വിടാന് സഹായിച്ച് അമേരിക്കന് വനിത താലിബാന് അഫ്ഗാനിസ്ഥാന് ഭരണം പിടിച്ചടക്കിയതിന് പിന്നാലെ രാജ്യത്തെ സ്ത്രീകളുടെ സ്വാതന്ത്ര്യം, ജോലി ചെയ്യാനുള്ള അവകാശം, അഭിമാനകരമായ ജീവിതം, മനുഷ്യാവകാശ ലംഘനം തുടങ്ങിയ വിഷയങ്ങള് സംബന്ധിച്ച് നിരവധി ആശങ്കകള് നിലനില്ക്കുന്നുണ്ട്. യുദ്ധം കവര്ന്നെടുത്ത രാജ്യത്ത് ഏകദേശം 19 ലക്ഷം പെണ്കുട്ടികളാണ് ഭീതിയില് കഴിയുന്നത്. അതേസമയം ഒരു അമേരിക്കന് വനിതയുടെ സഹായത്തോടെ ഒരു റോബോടിക്സ് ടീമിലെ പത്തോളം പെണ്കുട്ടികളെ രക്ഷിച്ചത് വാര്ത്തയാവുന്നുണ്ട്.60 വയസ്സുകാരിയായ ആലിസണ് റിന്യൂ എന്ന സ്ത്രീയാണ് ഇത്തരമൊരു ഉദ്യമത്തിന് മുതിര്ന്നത്. ഹാര്വാര്ഡ് സര്വകലാശാലയില് നിന്ന് ബിരുദം പൂര്ത്തിയാക്കി പുറത്തിറങ്ങിയ ആലിസണ് അറിയപ്പെട്ട മോട്ടിവേഷണല് സ്പീക്കര് കൂടിയാണ്. നിരവധി പേരാണ് അവരെ പ്രശംസിച്ച് രംഗത്തെത്തുന്നത്. ആലിസണ് ഖത്തറിലെ അമേരിക്കന് എംബസിയില് ജോലി ചെയ്യുന്ന തന്റെ മുന് റൂംമേറ്റിനെ ബന്ധപ്പെടുകയും അവരുടെ സഹായത്തോടെ റോബോടിക്സ് ടീം അംഗങ്ങളുടെ വിസ പേപ്പറുകള് ശരിയാക്കിക്കൊടുക്കുകയുമായിരുന്നു. സംഭവത്തിന് ശേഷം റോബോടിക്സ് ടീമിന്റെ മാതൃ സംഘടനയായ ഡിജിറ്റല് സിറ്റിസണ് ഫണ്ട് ഡിസിഎഫ് ഖത്തര് സര്ക്കാറിനെ നന്ദിയറിയിച്ച് കൊണ്ട് രംഗത്തെത്തിയിട്ടുണ്ട്. അവരുടെ ഖത്തര് മികച്ച പിന്തുണ കൊണ്ട് വിസ പ്രകിയ പെട്ടെന്ന് പൂര്ത്തിയായി എന്നു മാത്രമല്ല അഫ്ഗാനിസ്ഥാനില് നിന്നുള്ള വിമാനങ്ങള് നിരന്തരം റദ്ദായിപ്പോവുന്ന സാഹചര്യത്തില് അവര് ഒരു വിമാനം തന്നെ അയച്ചു, ഫണ്ടിന്റെ ഉദ്ധരിച്ച് എന്ബിസി റിപ്പോര്ട്ട് ചെയ്യുന്നു.2019 ല് വാഷിംഗ്ടണ് ഡിസിയില് നടന്ന ഹ്യൂമണ്സ് റ്റു മാര്സ് എന്ന പരിപാടിയില് പങ്കെടുക്കാനെത്തിയപ്പോഴാണ് ആലിസണ് റിന്യൂ പെണ്കുട്ടികളെ ആദ്യമായി കാണുന്നതും പരിചയപ്പെടുന്നതും. ഈ സൗഹൃദം അഫ്ഗാനിസ്ഥാനില് നിന്ന് സുരക്ഷിതമായി രക്ഷപ്പെടാന് കുട്ടികള്ക്ക് സഹായകമായി മാറുകയായിരുന്നു. എക്സ്പ്ലോര് മാര്സ് എന്ന സംഘടനയായിരുന്നു പ്രസ്തുത പരിപാടി സംഘടിപ്പിച്ചത്. റിന്യൂ ഈ സംഘടനയുടെ ബോര്ഡംഗമാണ്. ഒകലഹോമ സ്വദേശിനിയായ ഈ സത്രീ 11 കുട്ടികളുടെ അമ്മ കൂടിയാണ്.സംഭവത്തെ കുറിച്ച് ഡിസിഎഫ് അംഗമായ എലിസബത് സ്ഷാഫര് എന്ബിസിയോട് പറഞ്ഞതിങ്ങനെയാണ്, ഒടുക്കം പെണ്കുട്ടികള് സ്വയം അവരെ രക്ഷിക്കുകയായിരുന്നു. പെണ്കുട്ടികള് വിദ്യാഭ്യാസം നേടുകയും അതുവഴി പുറംലോകത്തോട് ബന്ധം സ്ഥാപിക്കാന് കഴിഞ്ഞതും കൊണ്ടാണ് അവര് രക്ഷപ്പെട്ടതെന്നാണ് എലിസബത്ത് പറയുന്നത്. എന്നാല് ഒരുപാട് അഫ്ഗാനി സ്ത്രീകള് രാജ്യത്ത് പേടിയോടെയാണ് കഴിയുന്നത് എന്ന വാര്ത്തകള്ക്കിടെ ഇത്തരം രക്ഷാപ്രവര്ത്തനങ്ങളുടെ വാര്ത്തകള് ഏറെ ആശ്വാസകരമാണ്. റോബോടിക്സ് ടീമിലെ ചില അംഗങ്ങള് ഇപ്പോഴും അവിടെ കുടുങ്ങിക്കിടക്കുകയാണെന്നും അവരെ രക്ഷപ്പെടുത്താനുള്ള ശ്രമങ്ങള് ഊര്ജ്ജിതമായി നടക്കുന്നുവെന്നും ഡിസിഎഫ് പുറത്തിറക്കിയ കുറിപ്പില് പറയുന്നു.താലിബാന് കാബൂള് നഗരം കീഴടക്കിയതിന് പിന്നാലെ 12,000 ത്തിലധികം പേരെ രക്ഷപ്പെടുത്തിയെന്ന് ഗാര്ഡിയന് റിപ്പോര്ട്ട് ചെയ്യുന്നു.Summary: Ten girls from Afghan Robotics Team were rescued out of the country after a US woman took the initiative